Magyar felirat: Brigi (brigichan@hotmail.com)
~ Weiyoung hercegnő ~
~ 35. rész ~
Ma szigorú büntetésben foglak részesíteni.
Ha nem így tenném, többé ki tisztelne engem?
- Őrség! - Várjon!
Felség!
Nem is voltam a trónörökös palotájában a támadás időpontjában!
Hamisan vádolnak a hercegné meggyilkolásával!
Megszöktem hát a börtönből, még ha azzal az életemet is kockáztatom, hogy bizonyítsam az ártatlanságomat,
ahelyett, hogy tétlenül ülnék!
Valaki hamisan vádolt vele?
A hercegné azt mondta, te támadtál rá.
Ráadásul több szemtanú ugyanezt állítja.
Mind ellened vallottak.
- Hogy mered azt állítani, hogy ártatlan vagy? - Felség!
Hallott már az álcázás művészetéről?
Az álcázás művészetéről?
Pontosan!
Az álcázás művészete segít magunkra ölteni valaki más külsejét.
A két személy arca akár teljesen egyforma is lehet.
Valaki, aki az én külsőmet öltötte magára, megölte a hercegnét.
Valaki engem akart ezzel befeketíteni!
Még ha létezik is ez az álcázás művészete,
hogy bizonyíthatnád, hogy nem tartózkodtál a trónörökös palotájában?
Kérem, rendeljen el vizsgálatot az ügyben, felség! Bizonyítékkal tudom alátámasztani!
Ez bebizonyítja majd, hogy nem jártam a trónörökös palotájában!
Mégis hogyan bizonyítaná?
Ez az én tenyerem lenyomata!
A gyilkosság idején a város keleti részén fekvő Földisten Szentélye felé tartottam.
Egy fogadó mellett haladtam el.
A fogadó falát épp akkor tapasztották.
Véletlenül beletenyereltem a falba.
Ez a tenyerem lenyomata arról a falról!
A másik pedig a fogadós vallomását tartalmazza az aznapi munkálatról.
Nagyon közeli ahhoz az időponthoz, amikor őfenségét meggyilkolták.
Bármilyen ügyes legyek is,
a trónörökös palotájából nem tudtam volna olyan gyorsan odaérni.
Ha felséged nem hisz nekem,
elrendelheti a nyomozást, hogy megbizonyosodjon az állításaimról!
Kérdezze ki a fogadó személyzetét, és megkapja a választ!
Li Weiyoung...
Furfangos egy leány vagy.
Alábecsültelek.
Elküldöm az embereimet, hogy megbizonyosodjanak az állításaid hitelességéről.
De még ha be is tudnád bizonyítani, hogy nem te ölted meg a hercegnét,
akkor is halálos bűn felgyújtani a Császári Börtönt!
Úgy tűnik, még mindig nem tanulmányoztad kellőképpen Wei birodalmának törvényeit.
Én... én vidéken nevelkedtem...
Igaz, hogy tényleg keveset tudok a törvényekről és szabályozásokról.
Vidéken nevelkedtél?
Li Weiyoung!
Hogy mersz még mindig hazudni nekem?
Őrség!
- Parancsára! - Nézzék meg a bal kezét!
Igenis!
Jól nézd meg ez!
Felség, én...!
Te nem Li Weiyoung vagy!
Te Xin'er vagy, az Északi Liang árulójának leánya!
Nevet változtattál, és elrejtőztél Wei birodalmában!
Egyik alattvalóm lányának adtad ki magad, és összebarátkoztál az unokámmal!
Milyen célból tetted?
Ha nem vallasz most színt, halálra botoztatlak!
Igaza van, felség.
Hexi hercegének lánya vagyok...
Az Északi Liang hercegnője...
Végül csak bevallottad.
Nem arról van szó, hogy féltem bevallani.
Nem akartam szándékosan eltitkolni felséged elől.
Csupán soha nem nyílt lehetőségem arra, hogy elmondjam az igazságot.
Emellett vannak olyanok, akik megakadályoztak abban, hogy ezt megtehessem.
Valaki megakadályozott ebben?
Kicsoda?
Most elmehetnek!
Parancsára!
Most már elmondhatod?
Chiyun Nan főtábornok volt az!
Chiyun Nan?
Minden azzal kezdődött, hogy Chiyun Nan felfedezett egy vasércbányát Északi Liang területén.
Annak érdekében, hogy Liang vidékét megkaparinthassa,
hogy a vasércbánya csak az övé lehessen,
lázadással vádolta meg az apámat, és az egész királyi családunkat kivégeztette.
Ostobaság!
Chiyun Nan már átadta nekem a bánya felügyeleti jogát.
Így hogyan tarthatná meg saját magának?
Az apád bizonyára a saját érdekeit nézte, amikor fellázadt ellenem!
Chiyun Nan tábornoknak nem volt más választása, mint a seregével elfojtani azt.
Chiyun Nan már tudott róla, hogy ki is vagyok valójában!
Véletlenül kényszerült olyan helyzetbe, hogy átadja a bányát.
Hogy hihetném el ezt a történetet?
Zhangye városának néhai kormányzója jelentést írt erről, az a bizonyíték!
Ma Jun jelentése?
Pontosan.
Ma Jun kormányzó már rájött,
hogy Chiyun Nan zsebre akarta tenni a vasércbánya hasznát, és megtévesztette felségedet.
A jelentésével akarta felfedni Chiyun Nan bűneit.
Sosem hitte volna, hogy mielőtt elküldheti a jelentést,
Chiyun Nan végez majd vele.
Hol van most ez a jelentés?
Gaoyang herceg birtokában...
Junnál?
Fenség...
Két napja csak itt térdel.
Még csak nem is evett.
Hogy képes ezt csinálni?
Hoztam önnek egy kis ennivalót.
Kérem, egyen legalább egy kis falatot!
Fenség!
Fenséged mindennél fontosabb volt a hercegné számára.
Ő nem bírta volna elviselni, hogy éhes vagy fázik.
Nem gondolja, hogy felbosszantaná őt azzal, ahogy most viselkedik?
Fenség, kérem, fogadja meg a tanácsomat!
Egyen egy kicsit!
Fenség!
Fenség, hírek érkeztek az udvarból!
A Császári Börtön kigyulladt!
A Császári Börtön kigyulladt?
Weiyoung még mindig ott van...
Weiyoung még mindig ott van...!
Kigyulladt a Császári Börtön? Remélem, élve elégett benne!
Megölte a hercegnét! Megérdemelt volna egy ilyen büntetést!
- Fenség! - Fenség!
Fenséged még mindig aggódik Li Weiyoung miatt?
Még nem sikerült kideríteni az igazságot...
Ha hamisan vádolták mindezzel, nem halhat meg most...!
Ha...
Ha tényleg megölte az anyámat...
Ilyen könnyedén szintén nem halhat meg!
- Fenség! - Fenség!
Köszöntöm, fenség!
A Császári Börtönben tűz ütött ki. Weiyoung jól van?
Weiyoung gyújtotta fel.
Megszökött, hogy személyesen beszélhessen őfelségével, hogy tisztázhassa a nevét.
Magadat is alig tudod megvédeni...
Mégis meg akarod bosszulni a birodalmatokat.
Őfelsége tajtékzik a dühtől.
Épp most hallgatja ki Weiyoungot.
Weiyoung régóta benn van már nála. Nem tudom, hogy boldogul.
Kérem, segítsen neki, fenség!
Fenség!
Parancs érkezett a palotából! Azonnal kéretik fenségedet!
- Értem. Most elmehet! - Igenis!
Weiyoung bajban van?
Kérem, menjen azonnal a palotába, és mentse meg Weiyoungot!
Ezek Zhangye néhai kormányzójának, Ma Junnak utolsó szavai?
Chiyun Nan...!
Hogy mert átverni...?
Jun!
Ha már tudtál róla, miért nem jelentetted nekem?
Nagyapa, kérlek, bocsáss meg, amiért eltitkoltam előled az igazságot!
Könyörögtem őfenségének, hogy tartsa ezt titokban.
Nagyapa...
Nem teljesen Li Weiyoung volt az oka.
Figyelembe kellett vennem a Chiyun-klán befolyását és katonai erejét is.
Féltem, hogy ez nagy hatással bír majd a kormányra,
ha úgy hozom nyilvánosságra, hogy nem bizonyosodok meg róla teljesen.
Hagyjuk...
Még mindig édesanyádat gyászolod.
Megértem, min mész most keresztül.
Nem foglak felelősségre vonni érte.
Most elmehetsz.
Immár tudom az igazságot.
Visszavitetlek a börtönbe, míg a vizsgálat le nem zárul.
Utána hozom meg az ítéletet.
Felség, mivel most már van bizonyítékunk Chiyun Nan aljas összeesküvésére,
kérem, hozza nyilvánosságra mindenki előtt, hogy bűnös, és tisztázza az apám nevét!
Az apám nem áruló!
És kérem, Liang szerencsétlen népét is részesítse kegyelemben,
hogy ismét nyugodt életet élhessenek!
Hozzam nyilvánosságra?
Tudassam mindenkivel, hogy rossz döntést hoztam,
és hogy a saját alattvalóm vert át,
és így nevetségessé váljak a népem előtt?
Li Weiyoung!
Azt akarod, hogy bosszút álljak az apádért, és tisztázzam a nevét?
Arra nem gondoltál, hogy nekem is ügyelnem kell a jó híremre?
Felséged megengedi egy alattvalójának, hogy megtévessze és sértegesse?
Ennyi elég lesz!
Egy áruló lányának kedvéért nem fogok kivégeztetni egy elismerésre méltó alattvalót.
Ugyanakkor...
Azt megígérhetem, hogy Liang rabszolgáit szabadon fogom engedni.
Ugyanúgy fognak bánni velük, mint Wei népével.
Mostantól nem lesz olyan, hogy Liang népe.
Mindannyian Wei népének fognak számítani.
Az én népem tagjai lesznek!
Liang hercegnőjeként nem a néped érdekeit kellene fontosabbnak tartanod?
Képes volnál elviselni, hogy örökké hontalan rabszolgaként élnek?
Hagynád, hogy mindvégig céltalanul, fedél nélkül kóboroljanak e világban?
A bosszút választod,
vagy a népedet?
Rajtad áll, melyik a fontosabb számodra.
Északi Liang népének nevében hálásan köszönöm felséged nagylelkűségét.
Menj vissza a Császári Börtönbe!
Maradj ott, és viselkedj rendesen!
Amint a hercegné valódi gyilkosának személyére fény derül, szabadon engedlek.
Valamint...
Nem mondhatod el Gaoyang hercegnek, hogy ártatlan vagy!
Felség...!
Azt akarom, hogy gyűlöljön és felejtsen el téged!
Te egy immár nem létező birodalom hercegnője vagy.
Nem hagyom, hogy Gaoyang herceg közelében légy!
Ha bárkinek el mered mondani, ami ma elhangzott,
a teljes családodat halálra ítélem és kivégeztetem!
Vezessék el őt!
Fenség...
Cheng De.
Szeretném, ha alaposan utánajárnál az anyám meggyilkolásának körülményeinek!
A mi palotánkban...
A miniszterelnök palotájában...
Járj utána mindennek, ami gyanúsnak tűnik!
Fenség...
Én is szeretném azt hinni, hogy nem Li Weiyoung volt a gyilkos,
de a hercegné maga is ezt állította.
Quiyi udvarhölgy is látta őt.
Miért nem akarja fenséged elfogadni az igazságot?
Nagyon fáj anyám halála...
Mindenki Weiyoung ellen vallott, de nem volt erőm utánajárni.
De azt sosem lennék képes elhinni, hogy Weiyoung hazudott nekem.
Li Minde azt mondta, Weiyoung őt kérte meg, hogy nyomozzon a történtek után.
Azt mondta neki, hogy az bizonyíthatná az ártatlanságát.
Ha Weiyoung tényleg meg akarta volna ölni az anyámat,
miért választott volna egy ilyen nyilvánvaló módszert?
Elültették bennem a gyanakvás magját.
Csak tedd, amit mondtam!
Kérlek!
Fenség, még akkor se tétováznék, ha arra kérne, hogy itt helyben végezzek magammal.
Azonnal munkához látok!
Minde!
Changru?
Minde, hogy van Weiyoung?
A Császári Börtönben van.
Ő sosem ölt volna meg senkit!
Bizonyítékra van szükségünk, hogy megmenthessük!
Ne aggódj!
Nos, az az igazság...
Mi a baj?
Lehet, hogy sikerül megfordítanunk a helyzet állását.
Ez nagyszerű!
Weiyoung kedves ember. Biztos melléje szegődik a szerencse!
Ne aggódj!
Megfordítani a dolgok állását?
Li Weiyoung megölte a hercegnét.
Hogy úszhatná meg élve?
Li Minde nem fejtette ki bővebben.
Azt hiszem, ennek köze lehet Li Weiyoung valódi kilétéhez...
Hexi hercege...
A császár bizonyára megtudta,
hogy Hexi hercegét Chiyun Nan hamisan vádolta és ölte meg.
Talán... őfelsége megsajnálta Li Weiyoungot, és megkíméli az életét?
Weiyoung kisasszony és Gaoyang herceg azonban szeretik egymást.
Még ha érdeklődne is iránta Nanan herceg, akkor sem kaphatná meg őt.
Ne becsüld alá Nanan herceget!
Semmi sem állíthatja meg őt, hogy megkapja, amire vágyik.
Annyi éven át vártam rá...
Nem kockáztathatok semmit!
Mihez kezdjünk most?
Elvarrjuk a szálakat!
Nem kockáztathatjuk meg, hogy Li Weiyoung életben marad!
[trónterem]
„Chiyun Nan főtábornok!”
„Családja sok generáción át szolgálta az udvart.”
„Hódításokat hajtott végre, és megbékítette a zavargásokat a birodalmunkban.”
„Kitüntetést érdemelnek a szolgálatai és elért eredményei.”
„Chiyun Nant ezennel a birodalom védnökévé nevezem ki!”
„18 parancsnokság fog a felügyelete alá tartozni You, Tianshui, Wuwei és Anding 4 tartományában.”
„A mai napon útnak indul elfoglalni új tisztségét a You-tartományba!”
„Mivel a birodalom védnökét alaposan le fogják foglalni a kormányzati kötelességei,”
„nem fogja tudni ellátni katonai teendőit.”
„Chiyun Nan átmenetileg visszaadja a tábornoki jelképet a Katonai Hivatalnak!”
Így rendelte őfelsége!
Birodalmunk védnöke!
Nem kellene köszönetet mondania?
Alattvalója... elfogadja a parancsát.
Hálásan köszönöm, felség!
[Császári Börtön]
Micsoda?
Chiyun Nant kinevezték a birodalom védnökévé?
Halkabban!
Én is csak akkor hallottam, amikor a hivatalnokok erről beszélgettek.
Viszont azt mondták, hogy ez az előléptetés valójában lefokozás.
Chiyun Nant a kinevezése kapcsán a You-tartományba küldik.
Vissza kellett adnia a tábornoki szobrocskát.
Vissza kellett adnia?
Ez azt jelenti, hogy Chiyun Nan már nem rendelkezik semmilyen katonai hatalommal,
és a családja befolyása is csupán jelképes.
Pontosan.
Kár, hogy ilyen dicsőségben még így is tovább élhet...
Most magad miatt kellene aggódnod!
A bácsikám teljesen közömbös a történteket illetően.
Li nagymama semmit sem tudott tenni az érdekedben.
Az unokatestvéreid pedig...
Mást se csinálnak, csak gúnyos megjegyzéseket tesznek.
Egyedül Changru hisz benne, hogy ártatlan vagy.
A bajban ismerszik meg a jó barát.
Kérlek, köszönd meg neki a nevemben!
Jun Tao és Baizhi is biztos nagyon aggódik miattam.
Kérlek, gondoskodj róluk helyettem!
Különösen Jun Taóról!
Képes elragadni őt a hév.
Bármi történjék is, tartsd rajta a szemed!
Félek, hogy valami meggondolatlan dolgot tesz majd.
Ne félj!
Baizhi!
Második úrfi!
Hogy van úrnőm? Elkapták a gyilkost?
Ne aggódj!
Már megtaláltuk a bizonyítékot, mely bizonyítja Weiyoung ártatlanságát.
Amit elkapjuk a valódi gyilkost,
hiszem, hogy őfelsége szabadon engedi Weiyoungot.
Hol van Jun Tao?
Jun Tao? Eltűnt!
Eltűnt?
Jun Tao ma reggel hírt kapott valahonnan, és váratlanul elment.
Egy szót sem szólt.
Hírt kapott? Miféle hírt?
Valami védnökről volt benne szó...
A kisasszonynak igaza van.
Jun Tao rögtön azután ment el, hogy meghallotta a hírt Chiyun Nanról.
Mivel Li Weiyoung az Északi Liang hercegnője,
a legközelebbi bizalmasa és magasan képzett testőre,
Jun Tao is biztos onnan származik.
A gazdája a halál küszöbén áll a Császári Börtönben,
és a legfőbb ellenségük, Chiyun Nan előléptetésben részesült.
Hogy nézhette volna mindezt tétlenül?
Hadd csapjon egy kis bajt!
Minél nagyobb felfordulást okoz, Li Weiyoung annál nagyobb veszélyben lesz.
Úrnőm olyan okos!
Nagymama, hamarosan indulok az új tisztségemre, a You-tartományba.
Kérlek, vigyázz magadra!
Rou néni, te is vigyázz magadra!
Nan...
A császár valójában lefokozott ezzel a kinevezéssel...
Szándékosan fosztott meg téged a katonai erődtől.
Mivel őfelsége ilyen lépésre szánta el magát,
nagyon óvatosnak kell lenned az úton a You-tartomány felé!
Ne aggódj, Rou néni!
Én is tudom.
Li Weiyoung bizonyára beszámolt a császárnak a Hexi herceggel történtekről.
Őfelsége már nem bízik bennem.
Li Weiyoung honnan tudhatna arról?
Onnan, hogy ő az Északi Liang hercegnője!
A Chiyun-család volt a célpontja!
Már nem számít, ki ő.
Most, hogy mindannyian ilyen nehéz helyzetben vagytok,
lehetséges volna, hogy családunk immár örökre menthetetlen?
Ne aggódj, nagymama!
Amíg én élek,
a Chiyun-család vissza fogja nyerni korábbi dicsőségét,
mely túl is ragyogja majd az elődeink hírnevét!
[a Chiyun-palota]
Tábornok!
Tábornok, hajlandó vagyok követni önt, ahová csak megy!
Kérem, vigyen magával!
Nem viszlek magammal.
Egy ennél fontosabb feladattal bízlak meg.
Állok szolgálatára.
Bármilyen feladatot hajlandó vagyok elvégezni, még ha az az életembe kerülne is.
Nem tudom, mi vár rám....
Amíg én távol vagyok,
rád bízom a Chiyun-palota védelmét.
Kérem, legyen nyugodt, tábornok!
Még ha az életemet is kell kockára tennem emiatt,
ígérem, vigyázni fogok a kisasszonyra és Chiyun úrnőre!
Hong Luo...
Várj meg, míg visszatérek!
Tábornok...!
Vigyázzon magára az úton!
Jöjjön, aminek jönnie kell...!
A Chiyun-család nagy szolgálatot tett őfelségének.
Miért akarna őfelsége megszabadulni tőlem?
Evezz!
Miért hagytad abba?
Ki vagy te?
Te vagy az?
Te Li Weiyoungot szolgálod!
Chiyun Nan!
Megölted Hexi hercegét és az apámat!
A hercegnőm jelenleg a Császári Börtönben ül!
Mindennek csakis te vagy az oka!
Most bosszút állok mindazokért, akiknek Liang birodalmában ártatlanul kellett meghalnia!
Felség, mindent láttam!
Anping hercegnő testőre, Jun Tao ölte meg Chiyun Nant!
Most elmehet...
Igenis!
Li Weiyoung, úgy tűnik, nem nyugszol, míg el nem éred, amit akarsz...!
Felség!
Úgy vélem, jobb is, hogy így történt.
Ha Li Weiyoung bosszút akar állni,
felséged miért nem hagyja, hogy ő viselje ennek terhét?
Másképp a hivatalnokok azt fogják mondani,
hogy felséged képtelen eltűrni egy alattvalója sikereit.
Pofozd meg magad!
Túl sokat fecsegtem! Túl sokat fecsegtem! Túl sokat fecsegtem!
[Császári Börtön]
Weiyoung...!
Minde?
Minden az én hibám!
Elfelejtettem figyelni Jun Taót! Eltűnt!
Nem te vagy a hibás...
Tudom, milyen lány Jun Tao. Hamarabb kellett volna gondolnom erre.
Elindult, hogy végrehajtsa azt a feladatot, amit én akartam, de képtelen voltam rá.
Valójában ez...
A császár meghozta döntését!
„Li Weiyoung valójában az Északi Liang birodalmának hercegnője.”
„Magára öltötte ezt a nevet, és elrejtőzött Wei dicsőséges birodalmában.”
„Bosszúra szomjazva megtévesztette a császárt.”
„Nagyvonalúságom jeléül megkíméltem az életét.”
„Li Weiyoung azonban csalódást okozott nekem.”
„Rávette az alattvalóját, Jun Taót, hogy gyilkolja meg birodalmunk védnökét, Chiyun Nant.”
„Elszomorít, hogy ilyesmit kell hallanom.”
„Li Weiyoung nem nyerhet feloldozást a bűnei alól.”
„Elrendelem, hogy 3 nap múlva, délben végezzék ki.”
„Így szól őfelsége parancsa.”
Főeunuch uram...!
Jun Tao... vele mi történt?
Jun Tao meghalt.
Őfelségének... meg kell értenie!
Weiyoung végig a börtönben ült!
Hogy adhatott volna parancsot az alattvalójának?
- Főeunuch uram...! - Az engem nem érdekel.
Ha őfelsége nem ígérte volna meg a vadászat során,
hogy a Li Weiyoung által elkövetett bűnökért a Li-családot nem fogja felelősségre vonni,
három nap múlva önt is kivégeznék.
Aggódjon inkább csak maga miatt!
Főeunuch uram!
Hagyd, Minde...
Hagyjam?
De hiszen ki fognak végezni!
Chiyun Nan halott.
A bosszúm teljesült.
Többé nincs miért bánkódnom...
Te...!
Csupán Jun Tao...
Ezt azon a helyen találtam, ahol Chiyun Nant megölték.
Jun Tao...!
Jun Tao...
Minde, kutass Jun Tao után!
Nem halhatott meg!
Biztos, hogy életben van!
Ne aggódj! Bárhol legyen is, nem nyugszom, míg meg nem találom.
Weiyoung, nem tudom, hogy megkérdezzem-e, de...
Te...
Tényleg az Északi Liang hercegnője vagy?
Igen.
Sajnálom.
Egészen mostanáig eltitkoltam előled.
A családom miatti bosszú nehezedett a vállaimra, ezért nem avathattam be senkit.
Semmi baj. Ne mondj többet!
Nem fogom hagyni, hogy meghalj!
Minde...
A császár sosem fogja eltűrni a létezésemet.
Ne kockáztasd az életedet miattam!
Elég!
Megmondtam neked, hogy nem hagyom, hogy meghalj!
Majd meglátod!
Minde! Minde!
Állj! Nem mehet be!
A herceg engedélye nélkül nem mehet be!
- Fenség! - Félre az útból!
Egyszerűen csak berontott ide, és nem tudtuk feltartóztatni!
Ha Weiyoung nem szeretné magát, már kicsavartam volna azt a fenséges nyakát!
Hogy szerethetett bele Weiyoung egy ilyen szívtelen szörnyetegbe?
Eresszen el...
Tudta, hogy a császár 3 nap múlva ki fogja végeztetni Weiyoungot?
Weiyoung a szívét is kiöntötte önnek!
Ez az, amit fenségedtől kap cserébe?
Tuoba Jun!
Most már ön az egyedüli, aki még megmentheti Weiyoungot!
Tényleg hagyni akarja, hogy meghaljon a semmiért?
Mit képzel?
- Hogy képzeli? - A semmiért?
Li Minde!
Mégis mit művelsz?
Hát nem tudod, hogy megölte a hercegnét és az unokatestvéremet?
Ezért talán nem lehetne kivégezni őt?
Nem Weiyoung ölte meg a hercegnét!
Tudod ezt bármivel is bizonyítani?
Én...!
Tuoba Jun, hát nem veszi észre, milyen lány Weiyoung valójában?
Régóta ismeri már őt!
Tegye fel magának a kérdést!
Tényleg képes lett volna megölni a hercegnét?
Tényleg ezt hiszi?
Megölték az anyámat!
Azt gyanúsítják ennek elkövetésével, akit mindennél jobban szeretek!
A szívemet darabokra szaggatták...!
Csak egy kérdésem van önhöz.
Ha Weiyoungot kivégzik...
Tényleg nem fog bánkódni miatta, fenség?
- Fenség! Fenség! - Fenség!
Li Minde!
Meddig akarod még a védelmedbe venni Li Weiyoungot?
Mit akarsz ezzel elérni?
Mindent megpróbáltál, hogy megölethesd Weiyoungot.
Téged milyen szándék vezérel?
Felséged alattvalója bűnös, amiért nem volt képes felismerni a lánya valódi kilétét.
Csak a halál árán tudnék vezekelni a vétkeimért!
Fenség!
Jun, hová tetted a jó modorodat?
Chiyun Nan megérdemelte a halált, mert becsapott téged!
De Jun Tao ölte meg őt!
Li Weiyoung mégis vállalta érte a felelősséget!
Li Weiyoung megölte az édesanyádat!
Még mindig könyörögni akarsz érte?
Az anyám halála miatt túlságosan elhomályosították az érzéseim az elmémet.
Nem volt alkalmam eltöprengeni bizonyos részleteken.
De mélyen legbelül tudom, hogy Li Weiyoung nem tehetett ilyet.
A gyilkos biztos, hogy valaki más!
Nagyapa, kérlek, adj nekem egy kis időt, hogy ennek az ügynek a végére járjak,
- és ne olts ki egy ártatlan életet! - Arra semmi szükség!
Még ha Li Weiyoungról be is bizonyosodik, hogy ártatlan,
valaki más nevét magára öltve lépett birodalmunk területére.
Ez még mindig halálos bűn, és meg kell halnia miatta!
Már kihirdették az ítéletemet.
- Minden más szó felesleges. - Nagyapa...!
Nem fordíthatsz hátat az igazságnak!
Arcátlan!
Hogy mersz így beszélni velem?
Ne felejtsd el, ki is vagy!
Ha az apádtól meg tudtam szabadulni, veled is ugyanúgy megtehetem!
Kérlek, fontold meg újra ezt a döntést, nagyapa!
Bűnös vagyok, amiért nem tudtam fényt deríteni az igazságra!
Meg kell halnom a bűneimért!
Li miniszterelnök úr két uralkodót is hűségesen szolgált már.
Odakint térdel, hogy vezekelhessen a bűneiért.
Nem merne újra felállni, míg meg nem engedem neki!
Vajon miért?
Azért, mert én vagyok e világ legfőbb uralkodója!
Minden szó, amit kiejtek, megkérdőjelezhetetlen törvény!
Ha azt mondom, hogy Li Weiyoung bűnös, akkor bűnös!
Bárki, aki megkérdőjelezi a döntésemet, az ellenem és a császári hatalom ellen szegül!
Ne feszítsd túl a húrt!
Távozz!
- Zong Ai! - Parancsára!
Hallják a parancsomat!
Bárki, aki szót emel Li Weiyoung érdekében, bűnösnek találtatik ugyanannak a bűnnek az elkövetésében!
Értettem!
[a miniszterelnök palotája]
Ki hitte volna?
Li Weiyoung valójában az Északi Liang hercegnője?
Tudtam, hogy titkol valamit!
Hogy lehetett volna egy vidéki parasztlány ilyen szép,
és ennyire művelt?
Valaki közülünk korábban a saját lányának nevezte őt...
Ő akkor is az én lányom marad, ha az Északi Liang hercegnőjének született!
Számomra ő az én lányom, Weiyoung.
És most?
Fény derült az igazságra.
Őfelsége le fogja fejeztetni őt.
Majd meglátjuk, hogy képes lesz-e még mindig úgy fölényeskedni előttem!
Végre bosszút állhatok mindazért a szenvedésért, amit át kellett élnem.
Changxi!
Weiyoung oly sokáig élt unokatestvéredként.
Hogy mondhatsz ilyet?
Nekem ő nem unokatestvérem!
Ő egy áruló!
Nem engedem, hogy annak nevezd!
- Márpedig annak fogom! - Te...!
Ennyi elég lesz!
Hallgassatok! Mindannyian!
Fáradt vagyok...
Most hagyjatok magamra!
- Rendben. - Rendben.
Jöjjön, úrnőm, menjünk!
Weiyoung...
Drága unokám...!
Nagymama...
Édesapám...
Hamarosan veletek lehetek.
Csak... én csupán...
Ezt a követ mindig magamnál fogom hordani.
Előveszem majd, amikor csak hiányzol.
Amikor ránézek, az olyan lesz, mintha téged néznélek.
Tuoba Jun...
Megtennéd, hogy nem gyűlölsz engem többé?
Nem akarok úgy meghalni, hogy tudom, hogy megvetsz...
Szeretnélek még egyszer, utoljára látni téged...!
Szeretném még egyszer elmondani neked,
hogy sajnálom, hogy találkoztál velem. És hogy fájdalmat okoztam neked.
[Jun]
Tuoba Jun...
Hamarosan meghalok...
Még mindig nem hiszel nekem?
Semmi baj...
Túl sokkal tartozok neked.
Sosem lehetünk együtt.
Így akár gyűlölhetsz is.
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com